Document ID: /fineweb-2-swissfilter-quality_10-filterrobots/filtered/02818.jsonl.gz/41

U četvrtak, 13. svibnja 2021. svetim misama u crkvi sv. Karla proslavili smo svetkovinu Isusovog uzašašća. Na misi je bilo i nekoliko predstavnika motorista dvaju motoklubova „Škorpioni“ i „Sokolovi“ iz Luzerna. Nažalost zbog ograničenog broja sudionika nisu svi mogli sudjelovati. Na parkiralištu iza crkve upriličen je potom prigodni blagoslov za četrdesetak motorista i motora. U pozdravnom govoru fra Branko im je naglasio ljepotu ali i opasnosti koje sa sobom nosi svako putovanje, te ih pozvao da na početku svakog putovanja za pomoć zazovu Isusa koji je naš Put i sigurnost. Motoristi su potom uz pridržavanje epidemiloških mjera nastavili druženje na otvorenom. Za tijelesnu okrijepu su se pobrinuli motoristi „Škorpiona“.